Na podlagi tretjega odstavka 64. člena Zakon o interventnih ukrepih na področju zdravstva, dela in sociale ter z zdravstvom povezanih vsebin (Uradni list RS, št. [136/23](http://www.uradni-list.si/1/objava.jsp?sop=2023-01-4287)) je upravni odbor Zavoda za zdravstveno zavarovanje Slovenije na 25. redni seji 25. 1. 2024 sprejel

**Sklep o določitvi seznama medicinskih pripomočkov,**

**pri katerih lahko izbrani osebni zdravnik prenese pooblastilo za predpisovanje**

1. člen

S tem sklepom se določa natančnejši seznam medicinskih pripomočkov, za predpisovanje katerih lahko izbrani osebni zdravnik pisno pooblasti diplomirano medicinsko sestro oziroma diplomiranega zdravstvenika ali višjo medicinsko sestro oziroma višjega zdravstvenega tehnika.

2. člen

Seznam medicinskih pripomočkov iz prejšnjega člena je določen v Prilogi »Seznam medicinskih pripomočkov, pri katerih lahko izbrani osebni zdravnik prenese pooblastilo za predpisovanje na druge zdravstvene delavce«, ki je sestavni del tega sklepa.

PREHODNA IN KONČNA DOLOČBA

3. člen

Z dnem uveljavitve tega sklepa preneha veljati Sklep o določitvi seznama medicinskih pripomočkov, pri katerih lahko izbrani osebni zdravnik prenese pooblastilo za predpisovanja na druge zdravstvene delavce, št. 0072-21/2022-DI/1, z dne 16. 8. 2022, z dopolnitvami in spremembami, št. 0072-8/2023-DI/1, z dne 26. 1. 2023, uporablja pa se do začetka uporabe tega sklepa.

4. člen

Ta sklep začne veljati naslednji dan po objavi na spletni strani Zavoda za zdravstveno zavarovanje Slovenije, uporabljati pa se začne 1. 5. 2024.

Št. 0072-4/2024-DI/1

Ljubljana, dne 25. januarja 2024

Zavod za zdravstveno zavarovanje

Slovenije

Irena Ilešič Čujovič

predsednica upravnega odbora